आफताब आलम (क्रिकेट खिलाड़ी)
आफताब आलम (जन्म ३० नवंबर १९९२) एक अफ़ग़ानिस्तान के अंतर्राष्ट्रीय क्रिकेट खिलाड़ी हैं। उन्होंने २०१० की शुरुआत में अफ़ग़ानिस्तान की राष्ट्रीय क्रिकेट टीम के लिए एक दिवसीय अंतर्राष्ट्रीय अर्थात् वनडे क्रिकेट में पदार्पण किया था। वहीं उन्होंने २०१७-१८ में अहमद शाह अब्दाली ४ दिवसीय टूर्नामेंट में मिज़ ऐनाक क्षेत्र के लिए प्रथम श्रेणी क्रिकेट में पदार्पण किया था। जुलाई २०१८ में, वह २०१८ गाजी अमानुल्ला खान क्षेत्रीय एक दिवसीय टूर्नामेंट में स्पीन घर टाइगर्स के लिए सबसे ज्यादा विकेट लेने वाले गेंदबाज रहे थे जिन्होंने ४ मैचों में १० विकेट लिए थे। सितंबर २०१८ में, उन्हें अफगानिस्तान प्रीमियर लीग टूर्नामेंट के पहले संस्करण में बल्ख की टीम में नामित किया गया था। जबकि अप्रैल २०१९ में, उन्हें २०१९ क्रिकेट विश्व कप के लिए अफगानिस्तान की टीम में नामित किया गया।